b'\n_START_ARTICLE_\nLevita\xc8\x9bie magnetic\xc4\x83\n_START_SECTION_\nLevita\xc8\x9bie magnetic\xc4\x83\n_START_PARAGRAPH_\n\xc2\xa0 Principiul de func\xc8\x9bionare al\xc2\xa0levita\xc8\x9biei magnetice\xc2\xa0se bazeaz\xc4\x83 pe faptul c\xc4\x83 polii opu\xc8\x99i ai magne\xc8\x9bilor se atrag, iar polii identici se resping. Astfel, dac\xc4\x83 deasupra Polului Nord al unui magnet puternic se pozi\xc8\x9bioneaz\xc4\x83 Polul Nord al altui magnet, acesta va r\xc4\x83m\xc3\xa2ne suspendat \xc3\xaen aer, d\xc3\xa2nd senza\xc8\x9bia de levita\xc8\x9bie. Se utilizeaz\xc4\x83\xc2\xa0magne\xc8\x9bi permanen\xc8\x9bi,\xc2\xa0electromagne\xc8\x9bi\xc2\xa0sau combina\xc8\x9bia lor. Electromagne\xc8\x9bii sunt similari cu magne\xc8\x9bii permanen\xc8\x9bi, atr\xc4\x83g\xc3\xa2nd obiectele din fier, \xc3\xaens\xc4\x83 avantajul este c\xc4\x83 for\xc8\x9ba magnetic\xc4\x83 nu este permanent\xc4\x83. Conect\xc3\xa2nd la capetele unui fir de cupru o baterie, se creeaz\xc4\x83 un mic c\xc3\xa2mp magnetic \xc3\xaen jurul acestui fir. Deconect\xc3\xa2nd firul de la baterie, c\xc3\xa2mpul magnetic dispare. Aceasta este diferen\xc8\x9ba \xc3\xaentre electromagne\xc8\x9bi \xc8\x99i magne\xc8\x9bii permanen\xc8\x9bi._NEWLINE_\xc2\xa0\xc2\xa0\xc2\xa0 Levita\xc8\x9bia magnetic\xc4\x83 are at\xc3\xa2t\xc2\xa0aplica\xc8\x9bii industriale hi-tech\xc2\xa0(trenuri MagLev pe pern\xc4\x83 magnetic\xc4\x83, turbine eoliene MAGLEV), c\xc3\xa2t \xc8\x99i\xc2\xa0aplica\xc8\x9bii distractive\xc2\xa0(\xc3\xaen construc\xc8\x9bia de juc\xc4\x83rii sau \xc3\xaen domeniul publicitar)._NEWLINE_Supraconductorii:_NEWLINE_Supraconductorii sunt conductori electrici a c\xc4\x83ror rezisten\xc8\x9b\xc4\x83 devine practic nul\xc4\x83 la anumite temperaturi. Aceast\xc4\x83 proprietate permite dezvoltarea unor tehnologii ca, de pild\xc4\x83, trenurile propulsate prin levita\xc8\x9bie magnetic\xc4\x83._NEWLINE_Pentru a v\xc4\x83 demonstra cum se formeaz\xc4\x83 levita\xc8\x9bia magnetic\xc4\x83 putem vedea diferite efecte:\n_START_SECTION_\nEfectul Meissner\n_START_PARAGRAPH_\nPe parcursul procesului de r\xc4\x83cire, supraconductorul nu a fost plasat \xc3\xaen imediata vecin\xc4\x83tate a unui magnet. Acest tip de r\xc4\x83cire poart\xc4\x83 numele de\xc2\xa0r\xc4\x83cire nestimulat\xc4\x83, ceea ce \xc3\xaenseamn\xc4\x83 c\xc4\x83 materialul supraconductor este r\xc4\x83cit \xc3\xaen absen\xc8\x9ba vreunui c\xc3\xa2mp magnetic exterior.\xc2\xa0Dup\xc4\x83 ce materialul cap\xc4\x83t\xc4\x83 propriet\xc4\x83\xc8\x9bi supraconductive, pe m\xc4\x83sur\xc4\x83 ce un magnet se apropie de el, se manifest\xc4\x83 un fenomen ciudat. Supraconductorul este respins. Acest fenomen poart\xc4\x83 numele de\xc2\xa0efect Meissner.\n_START_SECTION_\nEfectul prinderii \xc3\xaen fluxul magnetic \xc8\x99i levita\xc8\x9bia magnetic\xc4\x83\n_START_PARAGRAPH_\n\xc3\x8en continuare fix\xc4\x83m supraconductorul dedesubtul magnetului, prin ap\xc4\x83sarea magnetului spre acesta. C\xc3\xa2mpul magnetic generat de magnet va traversa supraconductorul\xc2\xa0d\xc3\xa2nd na\xc8\x99tere unui a\xc8\x99a-numit\xc2\xa0efect de prindere \xc3\xaen flux magnetic._NEWLINE_\xc3\x8en acest moment supraconductorul \xc8\x99i magnetul se resping \xc8\x99i se atrag \xc3\xaen acela\xc8\x99i timp.\xc2\xa0Aceast\xc4\x83 combina\xc8\x9bie de for\xc8\x9be de respingere \xc8\x99i de atrac\xc8\x9bie permite magnetului s\xc4\x83 pluteasc\xc4\x83 \xc3\xaen mod stabil deasupra supraconductorului. Acest fenomen poart\xc4\x83 numele de\xc2\xa0levita\xc8\x9bie magnetic\xc4\x83. Dac\xc4\x83 magnetul este u\xc8\x99or rotit, acesta se va r\xc4\x83suci deasupra supraconductorului, a\xc8\x99a cum se poate vedea \xc3\xaen clip.\n_START_SECTION_\nSuspensia magnetic\xc4\x83\n_START_PARAGRAPH_\nC\xc3\xa2nd ridicam magnetul, supraconductorul va p\xc4\x83r\xc4\x83si \xc8\x99i el containerul, r\xc4\x83m\xc3\xa2n\xc3\xa2nd suspendat - stabil - dedesubtul magnetului. Acest fenomen poart\xc4\x83 numele de\xc2\xa0suspensie magnetic\xc4\x83. At\xc3\xa2t levita\xc8\x9bia, c\xc3\xa2t \xc8\x99i suspensia magnetic\xc4\x83 sunt generate de\xc2\xa0efectul de prindere \xc3\xaen flux magnetic._NEWLINE_Bibliografie:_NEWLINE_http://www.descopera.ro/trenuri/15100019-trenul-cu-levitatie-magnetica-vehiculul-care-a-revolutionat-transportul-pe-calea-ferata-fotovideo_NEWLINE_http://www.scientia.ro/tehnologie/cum-functioneaza-lucrurile/338-supraconductibilitatea-levitatia-magnetica.html_NEWLINE_http://levitatie-magnetica.blogspot.nl/'